തീര്ഥാട്ടുമലയിലെ ചെങ്കല്ഖനനം:നാട്ടുകാര് പ്രതിഷേധം ശക്തമാക്കി കുറ്റ്യാട്ടൂരിലെ തീര്ഥാടനകേന്ദ്രമായ തീര്ഥാട്ട് മല ഗുഹാക്ഷേത്രത്തിനുസമീപത്തെ ചെങ്കല്ഖനനത്തിനെതിരെ നാട്ടുകാര് പ്രതിഷേധം ശക്തമാക്കി. ഗുഹാക്ഷേത്രത്തിന് സമീപത്ത് കുറേ പ്രദേശങ്ങളില് നേരത്തേ ചെങ്കല്ഖനനം നടന്നിരുന്നു. നാട്ടുകാരുടെ എതിര്പ്പിനെത്തുടര്ന്ന് അന്ന് നിര്ത്തിവെച്ചു. തീര്ഥാട്ട് മല സംരക്ഷണസമിതിയുടെ നേതൃത്വത്തിലാണ് നാട്ടുകാര് പ്രതിഷേധവുമായി രംഗത്ത് വന്നിരിക്കുന്നത്. ഒരാഴ്ചമുമ്ബ് ഇതിനടുത്ത പ്രദേശത്തുനിന്ന് ചെങ്കല്ല് ഖനനം ചെയ്യാനുള്ള ശ്രമങ്ങള് വീണ്ടും ആരംഭിച്ചു. ഇതിനെതിരെ സംരക്ഷണസമിതി പരാതി നല്കിയതിനെത്തുടര്ന്ന് വില്ലേജ് ഓഫീസറെത്തി ഖനനനീക്കം താത്കാലികമായി തടഞ്ഞു. ഖനനം ഈ പ്രദേശത്തിന്റെ പരിസ്ഥിതിയെ ഗുരുതരമായി ബാധിക്കുമെന്ന് സമിതി നല്കിയ പരാതിയില് ചൂണ്ടിക്കാട്ടുന്നു.The post തീര്ഥാട്ടുമലയിലെ ചെങ്കല്ഖനനം:നാട്ടുകാര് പ്രതിഷേധം ശക്തമാക്കി first appeared on MalayalamExpressOnline.